《方舍舟九江适会仆射相公道过二林得非所期相》
宋代·许翰

公为逐客向何州，我亦求家赋远游。
邂逅二林成晤赏，寂寥千古想风流。
玉锵溪堰凉吹榻，盖偃松萝翠满楼。
明日分携重回首，庐峰空见紫烟浮。

作者简介：（?—1133）开封襄邑人，字崧老。哲宗元祐三年进士。徽宗时为给事中，以言事落职。钦宗靖康初复官，历翰林学士、御史中丞、同知枢密院事，因议论不合贬官。高宗拜尚书右丞兼权门下侍郎，极论李纲忠义，高宗未许，以资政殿大学士提举洞霄宫，旋被劾遭斥逐。有《襄陵集》等。